
Pályázati felhívás
[bookmark: _Hlk64725358]Könyvszalon Közönségdíj
VI. Magyar Jogi Könyvszalon

A Magyar Jogász Egylet pályázatot hirdet a VI. Magyar Jogi Könyvszalonon részt vevő magyar nyelvű jogi könyvkiadással foglalkozó kiadók számára, hogy jelöljék meg az általuk legjobbnak ítélt Közönségdíjra javasolt, 2025-ben megjelent aktuális és nagyobb szakmai érdeklődésre számot tartó jogtudományi szakkönyvet.

Pályázati feltételek:
· Azok a Kárpát-medencében magyar nyelvű jogi könyvkiadással foglalkozó kiadók nyújthatnak be pályázatot, akik kiállítóként részt kívánnak venni a VI. Magyar Jogi Könyvszalonon.
· Pályázni 2025. január 1. és 2025. december 31. között megjelent kiadványokkal lehet.
· A pályamű témája a megjelölt kategórián belül szabadon választott. 
· A pályamű terjedelmére vonatkozó előírás nincs.
· A pályázaton kizárólag magyar szerzők magyar és idegen nyelven megjelent könyvei kerülnek elbírálásra.
· Egy kiadó egy pályázatot nyújthat be, azaz csak egy kiadványt jelölhet.

A pályázat benyújtása: 

Pályázatot benyújtani 2026. augusztus 31-ig lehet a konyvszalon@jogaszegylet.hu e-mail címen a csatolt pályázati jelentkezési lap megküldésével, amely tartalmazza a mű szerzőjét, címét, borítóját ábrázoló képét és a mű rövid leírását.

A pályázat elbírálása:

A Könyvszalon Közönségdíj győztesét a Magyar Jogi Könyvszalon weboldalán a www.jogikonyvszalon.hu -n keresztül, online szavazás formájában a közönség választja ki. A díjat az internetes szavazáson legtöbb szavazatot elért jogtudományi szakkönyv szerzője (szerzői) és kiadója kapja. Az internetes szavazásra tervezetten 2026. szeptember 15. és október 31. között kerül sor.
[bookmark: _Hlk64900019]Az ünnepélyes díjátadóra 2026. november 7-én, szombaton a VI. Magyar Jogi Könyvszalonon kerül sor.

A pályamunka díjazása:

[bookmark: _Hlk64926375]A legjobbnak ítélt pályamunka szerzője (szerzői) és kiadója a Magyar Jogász Egylet Könyvszalon Közönségdíját kapja. 

Az internetes szavazásban résztvevők között többek között 5 db a Könyvszalon Közönségdíjával jutalmazott könyvet sorsolunk ki. (A részleteket a nyereményjáték szabályzat tartalmazza.)

A pályázatban résztvevő kiadó biztosítja, hogy amennyiben az általa nyert pályamű nyeri el a Közönségdíjat, a díjazott kiadványból 5, azaz öt példányt felajánl a Nyereményjátékban részt vevő internetes szavazók részére.
	
Budapest, 2026. július 9.

